RO
L 205/36
21L.A.11
Jurnalul Oficial al Uniunii Europene
5.8.2022
Constatări și observații
(a) După primirea notificării constatărilor, persoana fizică sau juridică care deține sau care a solicitat un certificat de tip, un certificat de tip suplimentar, aprobarea unui proiect de reparații majore, un permis de zbor, un certificat de navigabilitate, un certificat de navigabilitate restrictiv, un certificat de zgomot sau un certificat de zgomot restrictiv, care a declarat conformitatea proiectului, care și-a declarat capacitatea de proiectare sau de producție sau care produce aeronave, motoare, elice sau piese în temeiul capitolului R din prezenta anexă, ia următoarele măsuri în termenul stabilit de autoritatea competentă în conformitate cu punctul 21L.B.21 litera (d) sau (e): 1.
identifică atât cauza (cauzele) apariției neconformității, cât și factorul (factorii) care contribuie la aceasta; 2. definește un plan de acțiuni corective și îl propune autorității competente; 3. demonstrează, într-un mod considerat satisfăcător de autoritatea competentă, că au fost aplicate acțiunile corective.
(b) O observație notificată de autoritatea competentă în conformitate cu punctul 21L.B.21 litera (f) este luată în considerare în mod corespunzător.
Persoana fizică sau juridică ține evidența deciziilor luate cu privire la aceste observații.
21L.A.12
Mijloace de conformare
(a) O persoană fizică sau juridică poate utiliza orice mijloace de conformare alternative la mijloacele de conformare acceptabile (AMC) pentru a stabili conformitatea cu prezentul regulament.
(b) Dacă dorește să utilizeze un mijloc de conformare alternativ, o persoană fizică sau juridică furnizează autorității competente o descriere completă a acestuia, înainte de a-l utiliza.
Descrierea include orice revizuiri ale manualelor sau procedurilor care ar putea fi relevante, precum și o explicație care indică modul în care se asigură conformitatea cu prezentul regulament.
(c) Persoana fizică sau juridică poate utiliza aceste mijloace de conformare alternative sub rezerva aprobării prealabile din partea autorității competente.
CAPITOLUL B – CERTIFICATE DE TIP 21L.A.21
Domeniul de aplicare
Prezentul capitol stabilește procedura de solicitare a certificatelor de tip și stabilește drepturile și obligațiile solicitanților și titularilor respectivelor certificate pentru produse, atunci când produsul este unul dintre următoarele: (a) un avion cu masa maximă la decolare (MTOM) mai mică sau egală cu 2 000 kg și cu o configurație a locurilor pentru pasageri de maximum patru locuri; (b) un planor sau un planor motorizat cu MTOM mai mică sau egală cu 2 000 kg; (c) un balon; (d) un dirijabil cu aer cald; (e) un dirijabil cu gaz pentru pasageri proiectat pentru cel mult patru persoane; (f) un giravion cu MTOM mai mică sau egală cu 1 200 kg și cu o configurație a locurilor pentru pasageri de maximum patru locuri; (g) un motor cu piston și o elice cu pas fix destinate instalării pe o aeronavă menționată la literele (a)-(f).
În astfel de cazuri, fișa de date a certificatului de tip trebuie adnotată în mod corespunzător numai pentru a permite instalarea motorului sau a elicei pe o astfel de aeronavă; (h) autogire.
21L.A.22
Eligibilitate
Orice persoană fizică sau juridică care și-a demonstrat sau este în curs de a-și demonstra capacitatea de proiectare în conformitate cu punctul 21L.A.23 poate prezenta o cerere pentru un certificat de tip, în conformitate cu condițiile stabilite în prezentul capitol.